钦定古今图书集成/明伦汇编/闺媛典/第038卷 > 皇清二 > 汪弘量妻王氏
## 钦定古今图书集成/明伦汇编/闺媛典/第038卷 > 皇清二 > 汪弘量妻王氏

按《凤翔县志》：王氏，太学生汪弘量妻。弘量游闽，数年不归，王事老姑，问寝视膳，无少怠。姑病延医，医云：年老血虚，须人血合药方可治。氏曰：“但得姑愈，我不自惜。” 即引刀割臂，血升许，观者无不嗟叹，氏亦不觉痛苦，数日平复如初。姑亦寻愈，人以为至孝所感。